90. schôdza NR SR - 12.deň - A. dopoludnia
Dátum: 2023-05-19
Poslanec: Kremský, Peter (OĽANO)
Druh vystúpenia: Vystúpenie v rozprave

38. Ďakujem, pán predsedajúci. No ja, Marián, som len teda, chcem zareagovať na tie veci, ktoré si spomínal, však chcel som sa venovať teda vecne tomu zákonu, ale, ale už keď si otvoril takéto veci, tak zase ako ty to máš rád, povieš to á, tú peknú polovicu pravdy, ktorá sa tebe páči a tej histórie, ale tú druhú polovicu, tú škaredšiu, tú si necháš v zadnom vrecku, aby náhodou ju nikto nevidel. Tak ja ju teraz dopoviem, dobre? Ale začnem s tým, že si ma tu pochválil, že jak pekne to opravujem. Áno, to je ako pri autách. Existujú výrobcovia áut, potom existujú opravári áut. A ani jedni alebo takto... Výrobcovia áut potrebujú opravárov áut. Lebo keď ich vyrobia, oni sa aj niekedy niečo sa pokazí, čiže to treba opraviť. A takisto opravári áut potrebujú výrobcov áut, lebo keby sa nevyrábali tie autá, oni nemajú čo opravovať. Čiže presne tak je to aj, aj v tomto, že sú veci, ktoré proste sa urobia a je veľmi dobré, že sa urobia, lebo kto nerobí, nerobí chyby. Ty si to tu vykreslil ako hrozne zlý zákon a neviem čo. To nie je pravda. To je veľmi dobrý zákon, to je veľmi dobré riešenie, ktoré sa tu prijalo na Slovensku a ja som šťastný, že sa to podarilo, že Slovensko vôbec dobehlo to zaostávanie v podpore rodín s deťmi. Ale kto robí, robí aj chyby. Čiže vždy sa stanú chyby, pri každej reforme. Toto bola veľká reforma a pri každej reforme, či to bola rovná daň, alebo reforma energetiky, alebo neviem čoho, všade sa nejaké chyby stanú a ide to, ide o to vyzbierať to a, a proste poopravovať, zapchať tie medzery, to je úplne v poriadku. To nie je žiadna tragédia. Ďalšie. To, čo si povedal, 200 eur na bilboardoch, to nebola pravda. No prvá vec, ja som to nepovedal, dávaš mi to do úst. Ani si to nemyslím. Myslím si, že je to pravda, že sme dali 200 eur na dieťa. A, samozrejme, kto chce do toho vŕtať a kto chce nad tým špekulovať, vždy nájde nejakú, nejakú možnosť, ako si to otočiť a ako to spochybniť. To je presne tak, ako keby ja som sa pozrel na vaše bilboardy, kde ste bosí a máte napísané, že meníme hru. A začal by som hovoriť, ale SaS-ka klame, pretože oni sú na bilboardoch bosí a tu v parlamente nechodia bosí, oni klamú. A menia hru. Ale oni klamú, lebo nemenia hru, lebo stále to isté hovoria, hej? Akože to je detinské. Keby som ja takéto niečo tu tvrdil, veď to je naozaj detinské takéto, takáto debata, hej? Čiže ja som sa už stretol aj s tým, že no 200 eur na dieťa nie je pravda, lebo kto nemá deti nič nedostane. No však isteže, hej? Však nekúpi si pneumatiky ten, kto nemá auto. Však musí si to na niečo kúpiť, aj tých 200 eur je na dieťa, hej? Čiže akože to sú už také nezmyselné diskusie o tomto sa baviť. Ja si myslím, že je to pod úroveň. Proste tá pravda, ktorú, ktorá sa tebe nepáči a ktorá je tá škaredšia časť toho, že vy podporujete teda podporu rodín s deťmi a jasné, že to treba a tak ďalej, že vy ste to úplne odmietali. Toto bol problém. Že vy ste to úplne blokovali. Kedykoľvek sme to navrhovali na koaličnej rade, Richard Sulík povedal nie. Toto my nechceme. Toto, toto my blokujeme. Toto my vetujeme. Potom keď si to Richard, keď si to Igor Matovič napriek tomu presadil, tak ste rozbili vládu. Odišli ste z vlády. Rozbili ste koalíciu. A nakoniec ste dohnali krajinu k predčasným voľbám. Spôsobili ste všetok tento chaos, že si tu SMER, HLAS a s kým sa spoja, presadzujú zákony. To je presne to, čo tu riešime celé dni. A vy teraz nad tým plačete, ho rekujete, ale je to preto, že ste rozbili koalíciu a rozbili vládu. Kvôli daňovému bonusu na deti. To je tá škaredšia časť pravdy. Pretože vás to tak iritovalo, že rodiny s deťmi dostanú podporu, že dostanú výrazne väčšiu podporu, že už asi nie sú vaši voliči, ja neviem, prečo vás to tak irituje. Tak vás to iritovalo, že kvôli tomu ste dokázali rozbiť vládu, koalíciu a dohnať krajinu k predčasným voľbám. A to je smutné. To je tá škaredšie časť pravdy, ale treba ju jasne povedať, aby to ľudia počuli a my vám to budeme stále pripomínať, pretože predtým sa neskryjete, to je fakt. To sú fakty, to je história. A možno ešte Matovič zbojnícky zobral obciam, no... ----------------------------------------- Väčšia časť pravdy, ale treba ju jasne povedať, aby to ľudia počuli a my vám to budeme stále pripomínať, pretože predtým sa neskryjete, to je fakt. To sú fakty, to je história. A možno ešte Matovič zbojnícky zobral obciam, no ako, to je ako keby ja som povedal, že ja by som chcel tento rok zarobiť 300 000 eur a keď mi ich Národná rada nedá, tak mi ich zobrala. Hej? To je čo za logika? Však obce dostávajú reálne zo štátneho rozpočtu len z podielových daní, z daní z príjmu fyzických osôb viac ako vlani. Nedostávajú menej, dostávajú viac a plus ešte dostávajú podiel z dane z príjmov právnických osôb. Čiže toto, toto sú akože klamstvá. To je nezmysel, že dostanú o 600 mil. menej. Takých, ktoré by si oni želali, že by mali dostať? To je to isté, jak keby ja som si želal dostať 300 000 euro tento rok. Ale však moje želania nie sú podstatné, podstatné sú fakty. Oni dostávajú viac, čiže tak Matovič zbojnícky zobral, že dostávajú viac. No super, super logika. No a možno úplne na záver k tomu, keby ma môj šéf počúval, no presne toto bol dôvod, že som rád, že ma môj šéf počúval, pretože ja keď som pred piatimi rokmi prišiel do OĽANO, tak jedna z vecí, na ktorej som začal pracovať, bola rodinná politika. A pred voľbami koncom roku 2019 som urobil takú brožúru o rodinnej politike a jedna vec tam, bol výrazne vyšší daňový bonus na deti a môj šéf ma vtedy veľmi nechcel počúvať práve a som veľmi rád, že keď sa dostal do funkcie premiéra a ministra financií neskôr, tak videl potrebu tohto, že tie rodiny s deťmi naozaj potrebujú oveľa väčšiu podporu a oveľa väčšiu pomoc a spolu s Marcelom Klimekom vlastne presadili túto reformu podpory rodín. Takže som veľmi rád, že ma môj šéf počúva, že ma nepočúva vo všetkom, no tak to ako si naozaj nie som taký idealista, že by som si myslel, to ani teba tvoj šéf tu nepočúva vo všetkom určite, to nehovor. Takže to je úplne normálna vec a som veľmi rád, že vlastne takáto diskusia v OĽANO existuje a že sa počúvame navzájom, a myslím si, že je veľká vec, čo sa nám podarilo. To história až ocení, vy to asi neoceníte veľmi, ale dobre. História to ocení a myslím si, že aj ľudia to oceňujú a vystavia nám vysvedčenie vo voľbách. Ja sa na to teším.